Metropolito Bendruomenės Bažnyčia

Metropolito Bendruomenės Bažnyčia (, MCC), dar žinoma kaip Pasaulinė Metropolitų Bendruomenės Bažnyčių Draugija (, UFMCC) – 1968 m. Los Andžele įkurta tarptautinė protestantiška krikščionybės denominacija, sudaryta iš 222 kongregacijų 37 šalyse. Bažnyčia ypatingą dėmesį skiria lesbiečių, gėjų, biseksualų ir transseksualų bendruomenėms bei šeimoms.

Bendrija savo mokyme remiasi ankstyvaisiais Krikščionių Bažnyčios kredo, tokiais kaip Apaštalų ir Nikėjos kredo. Kiekviena bažnyčia bent kartą per savaitę turi švęsti Eucharistiją ir praktikuoti atvirą komuniją, tai yra, gaunantieji komuniją neprivalo būti MCC ar kokios kitos bažnyčios nariais, kad jiems būtų suteikta Eucharistija. Taip pat MCC leidžia savo bažnyčioms būti savarankiškoms doktrinos, pamaldų ir praktikų atžvilgiu. Pamaldų stilius skiriasi tarp bažnyčių.

MCC savo misiją suvokia tiek kaip visuomeninę ir dvasinę, palaikydama mažumų, visų pirma LGBT, teises. Bažnyčia įdėjo didelį indėlį formuodama taip vadinamą Queer teologiją.Edward R. Gray, Gay religion By Scott Thumma, Alta Mira Press, 2005 Daug vietinių bažnyčių taip pat įsitraukusios į nacionalines ir tarptautines akcijas, tokias kaip Make Poverty History. MCC stiprų atsidavimą rodo santuokų lygybei seksualinėms mažumoms ir transseksualiems asmenims. Bažnyčios įkūrėjas kun. Elder Troy Perry pirmą kartą JAV viešai sutuokė vienalytę porą 1969 m. Kitais metais jis įregistravo pirmą JAV bylą, kuria siekė teisinio vienalyčių santuokų pripažinimo. Pastorius pralaimėjo bylą, tačiau paskatino debatus šia tema. Šiuo metu MCC kongregacijos pasauliniu mastu kasmet sutuokia 6000 vienalyčių porų.

Nuo 2005 m. Bažnyčiai vadovauja pastorė Nancy Wilson.

 Šalys, kuriose įkurta MMC 

 Afrika
 Kenija
 Nigerija
 Pietų Afrikos Respublika
 Zimbabvė Azija ir Okeanijos regionas
 Australija
 Filipinai
 Naujoji Zelandija Europa
 Vokietija
 Jungtinė Karalystė
 Prancūzija
 Rumunija Amerika
 Argentina
 Brazilija
 Kolumbija
 Čilė
 Urugvajus
 Venesuela
 JAV
 Dominikos Respublika
 El Salvadoras
 Kanada
 Meksika
 Nikaragva

 Populiariojoje kultūroje 
Bažnyčia pavaizduota 2009 m. filme „Malda už Bobį“.

 Šaltiniai 

 Nuorodos 
 Pasaulinė Metropolitų Bendruomenės Bažnyčių Draugija – oficiali svetainė (anglų k.)

Kategorija:Protestantizmo atšakos
Kategorija:LGBT